РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 09
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 23.03.2022 г.

Днес, 23.03.2022 г., сряда, от 10,30 ч., се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ:   Стефан Гроздев /online/
                                                                         ЧЛЕНОВЕ:  Стефан Петров
                                                                                               Боян Новански 
                                                                                               Йордан Стоев  
                                                                                               Олга Керелска /online/
                                                                                               Огнян Дамянов

           От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, Мая Атанасова – началник отдел „Управление на собствеността“ и Стоянка Георгиева – главен експерт в отдел „Инвестиции и строителство“.

- Инвестиции и строителство:

	1.ОТНОСНО: Заявление вх. № ВСС-11322/15.03.2022 г. от „ТЕЛЕЛИНК ИНФРА СЪРВИСИС“ ЕАД във връзка със строеж „Преустройство на съществуваща базова станция в базова станция с честотен обхват 900-2100 MHZ, SOF0391.A001, „TRENDAFILA“, монтирана на сграда с пл. № 1962 в ПИ с идентификатор 11394.4247.229, с. Владая, район „Витоша“ СО, по плана на гр. София.
	Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	1.1.ПРИЕМА доклада на инж. Лина Грънчарова – началник отдел  „Инвестиции и строителство“, дирекция „Управление на собствеността на съдебната власт“.
	1.2.ВЪЗЛАГА на дирекция „Управление на собствеността на съдебната власт“ да докладва преписката отново след приключване, от страна на „ТЕЛЕЛИНК ИНФРА СЪРВИСИС“ ЕАД, на процедурата по поправка на очевидна фактическа грешка в разрешение за строеж № 46/02.03.2017 г. за обект „Преустройство на съществуваща базова станция в базова станция с честотен обхват 900-2100 MHZ, SOF0391.A001, „TRENDAFILA“, монтирана на сграда с пл. № 1962 в ПИ с идентификатор 11394.4247.229, с. Владая, район „Витоша“ СО, по плана на гр. София“, с оглед предприемане на последващи действия от страна Висш съдебен съвет.
	1.3.ВЪЗЛАГА на дирекция „Управление на собствеността на съдебната власт“ да уведоми за решението по т. 1.2 „ТЕЛЕЛИНК ИНФРА СЪРВИСИС“ ЕАД.

	2.ОТНОСНО: Предоставяне на обобщена информация от дирекция „Управление на собствеността на съдебната власт“ относно съществуващия сграден фонд в гр. Провадия в управление на Висш съдебен съвет във връзка с решение по т. 1.1 от Протокол № 4/09.02.2022 г. на Комисия „Управление на собствеността“ към Пленума на Висш съдебен съвет.
	Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

	Г-н Боян Новански изрази становището си, че имотът, находящ се в гр. Провадия, ул. „Патриарх Евтимий“ № 1 следва да се върне на държавата, като следва да се предприеме процедура по реда на ЗДС и ППЗДС. Становището беше подкрепено от г-н Петров. Г-н Стефан Гроздев също изрази становище, че имотът, находящ се в гр. Провадия, ул. „Патриарх Евтимий“ № 1 следва да се върне на държавата, поради отпаднала необходимост, като проблема с недостига на помещения следва да се решава с ползваната сграда, находяща се в гр. Провадия, ул. „Александър Стамболийски“ № 23. Г-жа Керелска, допълни, че е необходимо да бъде изискана допълнителна писмена информация от органите на съдебна власт, които са настанени в сградата, находяща се на ул. „Александър Стамболийски“ № 23, които да уточнят има ли необходимост от осигуряване на допълнителни работни площи и да се прецени дали недостига на помещения може да се реши чрез извеждане от сградата на служителите на другите органи, настанени в нея. Г-н Дамянов изрази особено мнение по отношение на идеята да бъдат освободени помещения в сградата от служителите на Агенция по вписванията, „Бюро съдимост“ и „ДСИ“ и направи предложение да бъдат потърсени варианти за осигуряване на помещения за архив, които не достигат, извън сградата. Г-жа Керелска изрази становище за предприемане на действия по надстрояване на ползваната сграда на ул. „Александър Стамболийски“ № 23, след анализ и установена необходимост от допълнителни помещения в сградата. Г-н Дамянов направи уточнението в мотивите за връщането на сградата, находяща се на ул. „Патриарх Евтимий“ № 1 да не бъде използвана думата „поради отпаднала необходимост“, а че сградата е „непригодна“ за нуждите на ОСВ  в гр. Провадия. В заключение г-н Гроздев направи предложение вземането на решение да бъде отложено за следващото заседание на Комисия „Управление на собствеността“ към Пленума на Висшия съдебен съвет, за което дирекция „Управление на собствеността на съдебната власт“ да подготви проект на решение ведно с мотиви по „Вариант  2“ от доклада на г-жа Грънчарова.

След проведеното обсъждане,

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

2.1. ОТЛАГА вземането на решение по т. 2  за следващото заседание на Комисия „Управление на собствеността“ към Пленума на Висшия съдебен съвет.
2.2. ВЪЗЛАГА на дирекция „Управление на собствеността на съдебната власт“ да подготви проект на решение ведно с мотиви по „Вариант 2“ от доклада на инж. Лина Грънчарова – началник отдел „Инвестиции и строителство“.

	3.ОТНОСНО: Продължаване на обществена поръчка с предмет: „Изготвяне на инвестиционен проект, извършване на авторски надзор и изпълнение на СМР по изграждане на ОВК инсталации в сграда, публична държавна собственост, предоставена за нуждите на Районен съд - Елена и Териториално отделение - Елена към Районна прокуратура гр. Велико Търново, находяща се в УПИ II, кв. 39, ул. „Й. Й. Брадати“ № 2“.
	Приложение: Доклад от инж. Стоянка Георгиева – главен експерт в отдел „Инвестиции и строителство“ и инж. Юрий Георгиев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	3.1.ПРИЕМА доклада на инж. Стоянка Георгиева и инж. Юрий Георгиев - главни експерти в отдел „Инвестиции и строителство“, дирекция „Управление на собствеността на съдебната власт“ в АВСС.
	3.2.ПРИЕМА за целесъобразно обществена поръчка с предмет: „Изготвяне на инвестиционен проект, извършване на авторски надзор и изпълнение на СМР по изграждане на ОВК инсталации в сграда, публична държавна собственост, предоставена за нуждите на Районен съд - Елена и Териториално отделение - Елена към Районна прокуратура гр. Велико Търново, находяща се в УПИ II, кв. 39, ул. „Й. Й. Брадати“ № 2“ да се проведе по реда на чл. 191, ал. 1, т.1 от ЗОП, като се изпрати покана до „Бор – 97“ ЕООД - гр. Свищов. 
	3.3.ВЪЗЛАГА на дирекция „Управление на собствеността на съдебната власт“ да подготви и изпрати доклад, чрез главен секретар на ВСС до дирекция „Правна“, отдел „Обществени поръчки“ в АВСС, за предприемане на необходимите действия за продължаване на обществена поръчка с предмет: „Изготвяне на инвестиционен проект, извършване на авторски надзор и изпълнение на СМР по изграждане на ОВК инсталации в сграда, публична държавна собственост, предоставена за нуждите на Районен съд - Елена и Териториално отделение - Елена към Районна прокуратура гр. Велико Търново, находяща се в УПИ II, кв. 39, ул. „Й. Й. Брадати“ № 2“ по реда на чл. 191, ал. 1, т. 1 от ЗОП, като се изпрати покана до „Бор – 97“ ЕООД - гр. Свищов.

	4.ОТНОСНО: Изпълнение на решение по т. 5 от Протокол № 37/17.11.2021 г. на комисия „Управление на собствеността“ за организиране на Експертен технико – икономически съвет (ЕТИС) към дирекция „Управление на собствеността на съдебната власт“ и провеждане на заседание на (ЕТИС) за оценка и приемане на инвестиционен проект за обект: „Проектиране и СМР по основен ремонт на сградата на Районен съд – Ихтиман“.
	Приложение: Доклад от инж. Стоянка Георгиева – главен експерт в отдел „Инвестиции и строителство“ и инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	4.1.ПРИЕМА доклада на инж. Стоянка Георгиева и инж. Минчо Стаев - главни експерти в отдел „Инвестиции и строителство“, дирекция „Управление на собствеността на съдебната власт“ в АВСС.

	4.2.УТВЪРЖДАВА предложения в доклада състав на ЕТИС за разглеждане и оценка на инвестиционен работен проект на обект: „Проектиране и СМР по основен ремонт на сградата на Районен съд – Ихтиман“.

    4.3.ПРИЕМА за необходимо и целесъобразно осигуряването на средства в размер на 120,00 лева с ДДС за изготвяне на становище във връзка с оценка на проекта по част „ОВК“, съгласно приложена оферта от инж. Веселин Георгиев Ганев - член на секция „ОВКХТТГ“ към КИИП. Средствата следва да са за сметка на §10-00 „Издръжка".

Мотиви: Предвид, че в екипа на ЕТИС по разглеждане и оценка на инвестиционния проект за обект: „Проектиране и СМР по основен ремонт на сградата на Районен съд – Ихтиман“ е необходимо участие на експерт по част „ОВК“ е изпратено писмо изх. №ВСС-12908/04.03.2022 г.  до Камарата на инженерите в инвестиционното проектиране. С писмо рег. № ВСС-12908/15.03.2022 г. за участие в ЕТИС е посочен инж. Веселин Ганев - представител на Камарата на инженерите в инвестиционното проектиране – член на секция „ОВКХТГ“.
С писмо вх. № ВСС - 12908/18.03.2022 г. от инж. Веселин Ганев е получена оферта  за изготвяне на становище за участие в ЕТИС и оценка на проекта по част „ОВК“, с цена на услугата 120 лева с ДДС. 

4.4. ВЪЗЛАГА на дирекция „Управление на собствеността на съдебната власт“ да докладва на комисия „Управление на собствеността“ към Пленума на Висшия съдебен съвет за взетите решения на ЕТИС за обекта. Решението да се изпрати на Комисия „Бюджет и финанси“ към Пленума на ВСС за сведение.

	-  Управление на собствеността:

5.ОТНОСНО: Писмо рег. № ВСС-4756/09.03.2022г. от председателя на Върховния административен съд.
	Приложение: Доклад от Мая Атанасова – началник отдел „Управление на собствеността“, дирекция „Управление на собствеността на съдебната власт“.

Г-н Гроздев направи предложение в проекта на решение да отпадне т. 2.2. Г-жа Керелска предложи текстът в т. 2.1. да бъде допълнен с думата „договорно“ преди думата „основание“. След проведено обсъждане г-н Стоев обобщи изразените становища от останалите членове на Комисията и направи предложение в проекта на решение да отпаднат т. 2, т. 2.2. и т. 3, като в          т. 2.1. текстът да бъде допълнен с думата „договорно“ преди думата „основание“. По направеното предложение беше проведено гласуване, като „За“ бяха: г-н Йордан Стоев, г-н Стефан Гроздев, г-жа Олга Керелска, г-н Боян Новански и г-н Стефан Петров, а „Против“ гласува г-н Огнян Дамянов.

С оглед на горното,
КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

5.1.  ПРИЕМА доклада на Мая Атанасова – началник отдел „Управление на собствеността“, дирекция „Управление на собствеността на съдебната власт“ в АВСС.
	
5.2. ПРИЕМА, че не е налице договорно основание за продължаване ползването от страна на търговско дружество „Тиара 2013“ ЕООД на част от недвижим имот – публична държавна собственост, представляваща: „Стол-ресторант“, находящ се в сутеренния етаж на съдебната сграда на ВАС на бул. „Александър Стамболийски“ № 18, тъй като е изтекъл срокът на договор                        № 15/11.02.2019 г., сключен между ВСС, чрез председателя на ВАС, упълномощен с решение по т. 2 от протокол № 25/03.08.2017 г. на Пленума на ВСС.

5.3. ИЗПРАЩА решението на председателя на Върховния административен съд, на разпореждане и на комисия „Бюджет и финанси“ към Пленума на ВСС за сведение.

6.ОТНОСНО: Проект на решение за упълномощаване на представляващия Висшия съдебен съвет да изрази становище, на основание чл. 17, ал. 1 от Закона за държавната собственост по отношение на имот – публична държавна собственост, находящ се в гр. Сливница, пл. „Съединение“ № 1, ет. 4, с отпаднала необходимост за ВСС.
	Приложение: Доклад от Мая Атанасова – началник отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

6.1.  ПРИЕМА доклада на Мая Атанасова – началник отдел „Управление на собствеността“, дирекция „Управление на собствеността на съдебната власт“ в АВСС.
	
6.2. ПРЕДЛАГА на Пленума на Висшия съдебен съвет да приеме следното решение:

1. ПРИЕМА, че недвижим имот – публична държавна собственост, находящ се в гр. Сливница, пл. „Съединение“ № 1, ет. 4, предоставен за управление на ВСС за нуждите на органите на съдебната власт в гр. Сливница е с отпаднала необходимост.

2. УПЪЛНОМОЩАВА представляващия Висшия съдебен съвет да изрази становище, на основание чл. 17, ал. 1 от ЗДС, до министъра на регионалното развитие и благоустройство, относно отнемане на имот – публична държавна собственост, находящ се в гр. Сливница, пл. „Съединение“ № 1, ет. 4, представляващ  самостоятелен обект в сграда с ид. № 67372.300.2171.1.4 със застроена площ от 590.94 кв.м., актуван с АПДС № 6230/25.05.2021 г., поради отпаднала необходимост за ВСС. 

6.3. ВНАСЯ предложението като редовна точка в следващото редовно заседание на Пленума на Висшия съдебен съвет.

7.ОТНОСНО: Проект на решение за упълномощаване на представляващия Висшия съдебен съвет да подпише договор с Община Разград за безвъзмездно предоставяне за управление на Пленума на ВСС  на част от недвижим имот – публична общинска собственост, находящ се в гр. Разград, бул. „Бели Лом“ № 33, за нуждите на Административен съд - Разград, Окръжна прокуратура - Разград и Районна прокуратура – Разград.
Приложение: Доклад от Стоян Димитров - главен експерт – юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

7.1. ПРИЕМА доклада на Стоян Димитров – главен експерт - юрист в отдел „Управление на собствеността“, дирекция „Управление на собствеността на съдебната власт“.

7.2. ПРЕДЛАГА на Пленума на Висшия съдебен съвет да вземе следното решение: 

1. УПЪЛНОМОЩАВА представляващия Висшия съдебен съвет да подпише договор с кмета на Община Разград за безвъзмездно предоставяне за управление на ВСС на част от имот - публична общинска собственост, находящ се на ул. „Бели лом“ № 33: представляващ ½ ид.ч. с идентификатор 61710.504.3188 по кадастралната карта на гр. Разград, с площ 1424 кв.м, с трайно предназначение на територията - „урбанизирана“ и начин на трайно ползване за друг обществен обект, комплекс, ведно с част от сградите в него, за нуждите на Административен съд - Разград, Окръжна прокуратура - Разград и Районна прокуратура - Разград, за срок от 1 /една/ година, ведно с: 									
- в сграда с идентификатор 61710.504.3188.1 - на първи етаж стаи №№ 7, 111, 112, 112а, 113, 114, сервизно помещение /дамска тоалетна/, втори и трети етаж.										
- в сграда с идентификатор 61710.504.3188.2 - първи, втори и трети етаж;
- сграда с идентификатор 61710.504.3188.3;
- сграда с идентификатор 61710.504.3188.4;
- 1/2 от сграда с идентификатор 61710.504.3188.5.
Предоставеният сграден фонд е с обща застроена площ 1752 кв.м.

7.3. ВНАСЯ предложението като редовна точка в следващото редовно заседание на Пленума на Висшия съдебен съвет. 

8.ОТНОСНО: Сключване на договор с „Топлофикация София“ ЕАД с предмет: „Доставка на топлинна енергия за топлоснабдяване на административната сграда на ВСС“, находяща се в гр. София, ул. „Екзарх Йосиф“ № 12.
Приложение: Доклад от Стоян Димитров - главен експерт – юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

8.1. ПРИЕМА доклада на Стоян Димитров – главен експерт - юрист в отдел „Управление на собствеността“, дирекция „Управление на собствеността на съдебната власт“.

8.2.ВЪЗЛАГА на дирекция „Управление на собствеността на съдебната власт“ към АВСС да изготви доклад с предложение за сключване на договор с „Топлофикация София“ ЕАД с предмет: „Доставка на топлинна енергия за топлоснабдяване на административната сграда на ВСС, намираща се в гр. София, ул. „Екзарх Йосиф“ № 12“ за срок от 1 /една/ година или до достигане на стойностния праг по чл. 20, ал. 4, т. 3 от ЗОП, който да бъде изпратен чрез Главен секретар на ВСС, съгласно ВПУЦОПВСС, на дирекция „Правна“, отдел „Обществени поръчки“ към АВСС, за последващи действия.

ПРЕДСЕДАТЕЛ НА КОМИСИЯ 
„УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/ СТЕФАН ГРОЗДЕВ